
Od rodenja de smrti - obicaji u Santovu

U Mađarskoj, naročito duž južne i zapadne granice, živi više hrvatskih etničkih skupina. Santovo koje se nalazi u Bačko-kiškunskoj županiji i u prošlosti je bilo višenacionalno naselje u kojem su se narodnosti tijekom povijesti izmjenjivale. Trenutačno ga naseljavaju šokački Hrvati, Mađari , Srbi i Nijemci. Nekadašnja dvojezičnost sve se više gubi, šokački se sve manje govori. Mijenjanje jezičnoga koda i asimilacija je sve brža. Nekadašnji narodni običaji i tradicija pod utjecajem globalizacije gube se, preobražuju. Da bi se sačuvala jezična i kulturna šarolikost kao i identitet i tradicija ,veliku ulogu u tome ima obrazovanje. U Mađarskoj ,počev od vrtića pa zaključno sve do sveučilišta , postoji mogućnost za usvajanje i njegovanje narodnosnih jezika i kultura.
Kao buduća učiteljica trebam poznavati tradiciju oba naroda. Pošto te vrijednosti tradicije želim predati jednoga dana svojim budućim učenicima, smatram da je važno da i sama dobro upoznam običaje naše prošlosti. Kao studentica hrvatskoga učiteljskog smjera tijekom svojih studija i sakupljačkog rada upoznala povijest , glazbenu i folklornu kulturu šokačkih Hrvata, vrijednosti minulih vremena.
Moj rad govori o hrvatskim narodnim običajima. Obradila sam šokačke narodne običaje koji se vežu uz velike prekretnice ljudskoga života a to sam uradila tako da sam sama vršila sakupljački rad i čitala stručnu literaturu. Prvo ću prikazati prošlost sela Santova, povijesne seobe Šokaca, zatim pak opisujem narodne običaje koji se vežu uz rođenje, krštenje, sklapanje braka i smrt. Zapisala sam i tekstove iz narodnog folklora. Skoro deset godina plešem u santovačkom kulturno-umjetničkom društvu „Veseli Santovčani”. Svojim radom želim dokazati da je važno poznavanje tradicije i kulturnog naslijeđa kao i gajenje narodnih običaja te se za uspješan učiteljski rad treba spremiti i u poznavanju navedenoga. Smatram važnim da se i današnja mladež upoznaje s tradicijom i da sudjeluje u njezinom očuvanju. 



